Single Terlalu Lama

Single Terlalu Lama ialah sebuah siri drama televisyen Malaysia 2021 arahan Ungku Ismail Aziz, dibintangi oleh beliau sendiri, Julia Farhana Marin dan Riz Amin. Siri ini memulakan tayangan perdana di Slot Drama Pukul 6 TV3 bermula 29 April 2021 menggantikan Madam E-Wallet.

Sebuah novel bertajuk sama karya PyNat Mouri diterbitkan pada 2019 oleh Penulisan 2U namun plot dan watak berbeza dengan drama ini. Ia boleh didapati menerusi penstriman dalam talian di Disney+ Hotstar.

Sinopsis 
Andy ingin menamatkan zaman bujangnya selepas berjaya dalam kerjayanya apabila dia kini menginjak usia 40 tahun. Selepas hadir ke beberapa temu janji yang diaturkan oleh ibunya, Andy hampir berputus asa untuk menemui wanita idamannya. Ketika di majlis reunion sekolah, Andy bertemu dengan Jasmine, gadis yang menjadi idaman pelajar lelaki semasa belajar. Andy tidak mengambil masa yang lama untuk membuat keputusan bertunang dengan Jasmine. Pelbagai dugaan dan cabaran menguji pasangan ini. Lebih merumitkan apabila Andy mendapat tahu Jasmine menyimpan sebuah rahsia.

Pelakon 
 Ungku Ismail Aziz sebagai Andy
 Julia Farhana Marin sebagai Jasmine
 Riz Amin sebagai Raiz Amani
 Zila Bakarin sebagai Habibah
 Noorkhiriah sebagai Mahani
 Uchee Fukada sebagai Halena
 Norman Hakim sebagai Dr. Farid
 Hariz Hamdan sebagai Dean Ahmad Zachery
 Nelissa Nizam sebagai Azwin
 Anas Ridzuan

Penerbitan
Dalam temubual bersama XTRA, Ungku Ismail Aziz berpendapat Single Terlalu Lama tiada kaitan langsung dengan pengalaman peribadinya, kerana menganggap ia terlalu privasi untuk dikongsi.

Rujukan 

Drama Melayu 2021
Rancangan TV3